recursal/SuperWikiNEXT-32B huggingface dataset:
NGC 1300, Imej Teleskop Angkasa Hubble 
Galaksi Sculptor
**Galaksi pilin berpalang** merupakan galaksi pilin yang mempunyai bentuk pusat struktur bar yang terdiri daripada bintang-bintang. Bar tersebut terdapat di hampir dua pertiga daripada semua galaksi pilin. Pergerakan bintang dan medium antara bintang disebabkan bar turut menyumbang kepada *spiral arm*.

Edwin Hubble mengklasifikasikan galaksi spiral sebagai "SB" (*Spiral, Barred*) dalam pengelasan morfologi galaksi atau dikenali sebagai urutan Hubble.

Lihat juga
----------

* Pengelasan logik galaksi
* Pembentukan dan evolusi galaksi
* Galaksi kekanta
* Galaksi pilin
* Ketakstabilan firehose

Rujukan
-------

1. 1 2  D. Mihalas (1968). *Galactic Astronomy*. W. H. Freeman. ISBN 9780716703266.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Hijabsta Ballet*** merupakan sebuah filem drama Malaysia 2017 arahan Syed Zulkifli yang mengisahkan tentang dua dunia yang bertembung apabila seorang balerina memilih hijab dan tidak akan memilih antara seni dan agama. Filem ini ditayangkan pada 3 Ogos 2017.

Sinopsis
--------

Mengisahkan tentang masalah dan cabaran yang dihadapi oleh Adele Shakiri. Luaran Adele jauh dari bangsanya. Namanya tidak menggambarkan Melayu, sebutannya pelat, bahasanya campur, pakaian balletnya bertentangan dengan pakaian bangsanya tetapi hatinya ingin dekat kepada bangsa dan agama.

Adele, remaja perempuan memegang teguh impian ibunya dan sangat berbakat hingga mendapat biasiswa ke akademi balle ternama di Rusia tetapi kemudian tiba-tiba membuat keputusan untuk berhijab. Ibunya tak boleh nak larang, tapi hatinya remuk, patah, harapannya hancur bagai kaca yang berderai. Adele mendapat tentangan hebat apabila dia mahu menyatukan hijab dalam dunia balet. Dia hilang kawan, rakan selatihan menolak, keluarga berantakan. Dunia ballet menolaknya jauh, agamawan mendesaknya, ekstrimis mengancam mencederakannya. Oleh itu, dia telah membawa diri ke Perth, Australia namun tentangan yang dihadapinya lebih besar berbanding di negara sendiri.

Pelakon
-------

* Maimun Puteh sebagai Adele
* Betty Banafe sebagai Diana
* Aman Graseka sebagai Shakiri
* Aida Khalida sebagai Maimun
* Rachel Tabithanya sebagai Farah
* Alif Azeman sebagai Zubir
* Afeerah Abd Rahman sebagai Betrisya
* Sally Bruce sebagai Laura
* Gemma Sharpe sebagai Michelle
* Boston Hooper sebagai Donald
* Syafizal-Syazlee sebagai Deni
* Keena Mentor sebagai Hana
* Kapten Mohd Nor Bon sebagai Ustaz Hafsham
* Serena sebagai Farah Sulaiman
* Ross Hassan sebagai Pengurus Dewan
* Yank Kassim sebagai Pemandu Lori

Keluaran dan sambutan
---------------------

*Hijabsta Ballet* ditayangkan pada 3 Ogos 2017 dan menjadi kegagalan komersial. Salah tafsir masyarakat dikatakan menjadi punca filem ini 'sejuk' di pawagam. Filem ini menerima ulasan negatif dari pengkritik filem. Hatta Midy dari *The Vocket* menyifatkan filem ini bukan seprti filem Melayu biasa kerana ia menyentuh dua perkara yang bertentangan dengan ajaran Islam.

Rujukan
-------

1. ↑  Syed Mussaddad Syed Mahdi (30 Julai 2017). "Hijabsta Ballet melawan kelaziman". *Utusan Malaysia*. Dicapai pada 1 Ogos 2017.
2. 1 2  Rozdan Mazalan (8 Ogos 2017). "Salah tafsir punca Hijabsta Ballet 'sejuk' di pawagam". *Berita Harian*. Dicapai pada 9 Ogos 2017.
3. ↑  Hatta Midy (30 Julai 2017). "Hijabsta Ballet Bukan Macam Filem Melayu Biasa, Sentuh Dua Perkara Bertentangan". *The Vocket*. Dicapai pada 1 Ogos 2017.

Pautan luar
-----------

* *Hijabsta Ballet*  di Pangkalan Data Filem Internet (IMDb)
Galaksi merupakan rancangan hiburan di TV9 yang mula disiarkan pada 28 April 2006, iaitu enam hari selepas TV9 mula bersiaran. Rancangan ini bersiaran selama 30 minit pada awalnya, dan dengan perubahan format baru beberapa tahun berikutnya, rancangan ini disiarkan selama satu jam, seperti rancangan Melodi di TV3 yang mula bersiaran sejam secara kekal pada tahun 2005.

Dengan pendekatan berlandaskan berita hiburan, Galaksi mengetengahkan aspek kewartawanan dalam industri hiburan yang adakalanya dipandang remeh oleh masyarakat.

Galaksi meliputi berita dunia hiburan secara telus dan profesional lebih daripada sekadar mensensasikan isu-isu menarik yang menggegar dunia hiburan tanahair.

Sewaktu rancangan ini mula disiarkan, motto yang digunakan ialah "Revolusi dunia hiburan dan estetik arena seni...". Pada tahun 2015, mottonya ialah "Ini bukan program sepi!!...ini GALAKSI....medan sensasi di zon kontroversi!".

Rancangan Galaksi berakhir pada 25 Disember 2015.

Pengacara
---------

Rancangan ini telah dikendalikan oleh beberapa pengacara yang berbeza sepanjang tahun siaran. 

* Serina Redzuawan
* Nana Mahazan
* Sazzy Falak
* Ikhwan
* Ajak Shiro
* Yana Shamsuddin

Nas Ahmad juga mengendalikan rancangan ini untuk segmen **Terjah** yang pernah menjadi sebuah segmen di dalam rancangan Melodi di TV3. Kemudian, ia disiarkan sebagai rancangan individu.
**GamesRadar** ialah sebuah laman web permainan video berbilang pelantar yang menampilkan previu, ulasan, ciri-ciri, video, *cheats*, forum dan berita-berita terkini. Laman web ini dimiliki dan beroperasi secara selari di UK Diarkibkan 2007-05-09 di Wayback Machine and AS Diarkibkan 2007-01-24 di Wayback Machine oleh Future Publishing (yang merangkumi Future US), sebuah penerbit antarabangsa kepada laman-laman web dan majalah. GamesRadar menerima lebih kurang 3.25 juta pengunjung unik setiap bulan, dan juga merangkumi CheatPlanet, yang telah dimiliki oleh Future pada tahun 2005.

Pada 11 September, 2007, GamesRadar melancarkan sebuah ciri memuat turun yang digelar Fileradar. Fileradar membenarkan penggunanya untuk memuat turun *mods*, *hacks* dan kandungan untuk permainan video komputer peribadi.

Rujukan
-------

1. ↑  GamesRadar and Cheat Planet readership tops 3.2m // GamesIndustry.biz
2. ↑  "Future plc". Diarkibkan daripada yang asal pada 2006-05-27. Dicapai pada 2010-08-14.

Pautan luar
-----------

* (Inggeris) GamesRadar.com
* (Inggeris) FileRadar.net
* (Inggeris) CheatPlanet US Diarkibkan 2008-07-19 di Wayback Machine
* (Inggeris) CheatPlanet UK Diarkibkan 2008-10-13 di Wayback Machine

|  |  |
| --- | --- |
| Ikon tunas | Rencana berkenaan laman web permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Game Boy Advance** **Game Boy Advance** (ゲームボーイアドバンス, *Gēmu Bōi Adobansu*) (sering disingkat **GBA**) adalah konsol permainan genggam yang dimaju, dikilang dan dipasarkan oleh Nintendo. Ia adalah salah satu dari konsol-konsol terakhir siri Game Boy, dan pengganti Game Boy Color yang popular. Ia diedarkan di Jepun pada 21 Mac 2001, di Amerika Utara pada 11 Jun 2001, di Eropah pada 22 Jun 2001 dan di China pada 8 Jun 2004 (tidak termasuk Hong Kong). Nama 

Pada tahun 1996, banyak majalah termasuk *Total!* berisu 53 dan 54 dan juga *GameInformer* berisu Julai 1996 memaparkan laporan mengenai siri Game Boy yang baru, berkod **Project Atlantis**.

Spesifikasi
-----------

Spesifikasi teknologi bagi Game Boy Advance adalah :

* Saiz: Kira-kira 3.2 x 5.69 x 0.97 inci.
* Berat: Kira-kira 140 gram (5 aun).
* Skrin: Transistor filem nipis (*thin-film transistor (TFT)) LCD berwarna bersaiz 2.9 inci.*
* Kuasa: Bateri 2 AA.
* Jangka Hayat Bateri: Kira-kira 20 jam (menggunakan bateri beralkal).
* CPU: 16.8 MHz 32-bit ARM7TDMI dengan memori tertanam.
* Memori: 32 kilobait + 96 kilobait VRAM (internal kepada CPU), 256 kilobait WRAM (eksternal kepada CPU).
* Peleraian: 240 x 160 piksel.
* Sokongan warna: 15 bit RGB (warna ruang 16 bit menggunakan kedalaman 5 bit per saluran), membenarkan paparan bilangan warna sebanyak 512 capable of displaying 512 secara serentak di dalam "mod karakter" dan 21 768 warna di "mod bitmap".

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Game Revolution** (nama asal: **Game-Revolution**) ataupun **GR** merupakan sebuah laman web permainan video yang dicipta pada tahun 1996. Beribu pejabat di California, Amerika Syarikat, laman webnya mengandungi ulasan, previu, sebuah bahagian memuat turun permainan video, *cheats* serta sebuah kedai barang dagangan di samping komik jaringan, tampilan-tampilan dan video. Laman ciri-cirinya mengandungi rencana-rencana yang menyindir Jack Thompson, E³, gembar-gembur tentang konsol generasi akan datang dan kontroversi permainan video. Kemunculan penulisan cameo termasuklah Brian Clevinger daripada *8-Bit Theatre* dan Scott Ramsoomair daripada *VG Cats*. Laman webnya juga telah mengambil bahagian dalam kempen pemasaran untuk permainan video, termasuklah Gauntlet: Seven Sorrows. Sehingga kini, *Game Revolution* merupakan salah satu daripada laman web ulasan permainan video tertua yang masih wujud di dunia Internet.

Sejarah syarikat
----------------

Net Revolution, Inc. sebuah korporasi California ditubuhkan pada bulan April, 1996 oleh Duke Ferris sebagai sebuah syarikat induk dan penerbut kepada laman web Game Revolution. Ferris telah menjadi presiden syarikat tersebut sehinggalah Bolt Media, Inc. membelinya dalam pembelian saham 2005 untuk jumlah yang tidak dinyatakan.

Ditubuhkan pada tahun 1996, Game Revolution menyatakan terdapatnya beribu pengunjung ke laman web mereka setiap hari.

Rujukan
-------

1. ↑  Siaran Akhbar Midway
2. ↑  Profil Quantcast Website Audience

Pautan luar
-----------

* (Inggeris) Game Revolution
* (Inggeris) CraveOnline

| * l
* b
* s
Kewartawanan permainan video |
| --- |
| Majalah permainan video | 
* *Edge*
* *Electronic Gaming Monthly*
* *Famitsu*
* *GamePro*
* *Game Informer*
* *Gamereactor*
* *Hobby Consolas*
* *LeveL*
* *Metro GameCentral*
* *Micromanía*
* *Nintendo Power*
* *Official PlayStation Magazine*
	+ US (Ziff Davis)
	+ US (Future Publ.)
	+ UK
	+ Australia
	+ Ireland
* *Official Xbox Magazine*
* *Oyungezer*
* *PC Format*
* *PC Gamer*
* *PC World*
* *Pocket Gamer*
* *Power Unlimited*
* *Retro Gamer*
* *Switch Player*

 |
| Laman web permainan video | 
* *4Players*
* *Adventure Gamers*
* *AusGamers*
* *Destructoid*
* *Easy Allies*
* *Game Revolution*
* *GameFront*
* *Gameplanet*
* Gamer Network
	+ *Eurogamer*
	+ *Rock, Paper, Shotgun*
	+ *VG247*
* *GamesRadar+*
* *GameSpot*
* *Giant Bomb*
* *IGN*
* *Kotaku*
* *Operation Rainfall*
* *PCGamesN*
* *Polygon*
* *Shacknews*

 |
| Laman web ulasan | 
* GameRankings
* Metacritic
* OpenCritic

 |
**Gagak paruh putih** (***Corvus woodfordi***) ialah ahli keluarga gagak yang ditemui di Kepulauan Sulaiman.

Penerangan
----------

Ia ialah burung hutan yang pendek dan gempal (panjang 40–41 cm) dengan ekor bentuk petak pendek dan kepala yang agak besar dengan paruh lengkok berwarna putih pucat dengan hujung yang lebih gelap yang mudah dicam. Bulu hidungnya yang gelap, walaupun tidak tebal, agak jelas terhadap paruh berwarna pucat. Keseluruhan burung tersebut berwarna hitam kilat dengan kilauan ungu kehijauan di kepala dan kilauan ungu di seluruh badan. Irisnya berwarna kelabu pucat atau putih pada burung dewasa dan batang kakinya serta kakinya berwarna hitam.

Suaranya digambarkan mirip burung gagak Torres tetapi lebih tinggi dalam nada dan lebih laju, berbunyi *"ao-ao-ao"*.

Spesies tersebut terhad di bahagian tengah Kepulauan Sulaiman dan boleh ditemui secara khusus di Pulau Lauru, Pulau Mahaga, dan Pulau Isatabu. Ia mencari makanan berkumpulan keluarga kecil melalui pokok, memakan pelbagai serangga dan buah-buahan. Ia biasanya sukar untuk dilihat kerana ia selalunya tersembunyi dengan baik di dalam kanopi hutan tinggi semasa makan dan juga terbang rendah, hanya di atas puncak pokok apabila bergerak.

Seperti kebanyakan burung gagak hutan, tidak banyak maklumat tentang tabiat pembiakan spesies tersebut.

Rujukan
-------

1. ↑  BirdLife International (2016). "*Corvus woodfordi*". *Senarai Merah Spesies Terancam IUCN*. **2016**: e.T22705969A94043888. doi:10.2305/IUCN.UK.2016-3.RLTS.T22705969A94043888.en. Dicapai pada 12 November 2021.

Templat:Corvidae

|  |  |
| --- | --- |
| Pengenalpastian takson | 
* Wd: Q922782
* ADW: Corvus\_woodfordi
* Avibase: ACCF91063E8D8D1A
* eBird: guacro1
* GBIF: 2482484
* iNaturalist: 8039
* IRMNG: 10601806
* ITIS: 559519
* IUCN: 22705969
* NCBI: 1196320
* Xeno-canto: Corvus-woodfordi

 |
**Jambatan Victoria** (juga dikenali sebagai **Jambatan Enggor**) adalah sebuah jambatan kereta api yang terletak di Enggor, Kuala Kangsar, negeri Perak. Jambatan yang merentangi Sungai Perak ini mula dibina pada tahun 1897, dan merupakan antara jambatan kereta api tertua di Malaysia. Pembinaannya mengambil masa tiga tahun untuk disiapkan. Perasmian jambatan tersebut dihadiri oleh Sultan Perak, Sultan Idris Mursyidul Azam Shah dan Raja Perempuan Perak, Residen Perak, J.P. Rodger dan isteri dan orang-orang kenamaan pada tahun 1900. Jurutera yang bertanggungjawab terhadap pembinaan jambatan ini ialah G.W. Fryer, Jurutera Divisyen dan C.R Hanson. Sekarang jambatan itu dijadikan tempat pelancongan pada semua orang.Sekarang telah diadakan GALLERY VICTORIA BRIDGE berdekatan di kawasan jambatan tersebut.

Pembinaan jambatan ini melengkapkan laluan keretapi dari Enggor ke Kuala Kangsar. Dalam tahun 1910, jambatan ini telah digunakan sepenuhnya untuk laluan keretapi dari Perai ke Johor Bahru. 



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Segenting Panama merupakan jambatan tanah yang membolehkan Pertukaran Besar Amerika ketika terbentuk 3 juta tahun dahulu. 
Dalam bidang biogeografi, **jambatan darat** merupakan tanah genting atau sambungan di antara dua dataran yang terpisah perairan, yang membolehkan haiwan dan tumbuh-tumbuhan menyeberangi air dan menduduki tanah-tanah baru. Jambatan darat boleh terbentuk daripada pengunduran laut di mana paras laut merosot lalu mendedahkan bahagian-bahagian pentas benua yang cetek dan tenggelam sebelum ini; ataupun daripada terbentuknya tanah baru daripada tektonik plat; ataupun daripada kenaikan dasar laut akibat pemulihan pasca glasial selepas zaman air batu.

Contoh yang terkenal
--------------------

* Jambatan Adam (dikenali sebagai Rama Setu), menghubungkan India dengan Sri Lanka
* Jambatan darat Bering, yang sekejap ada sekejap tiada menghubungkan Asia dengan Amerika Utara apabila paras laut naik turun kesan daripada zaman ais
* Doggerland, bekas daratan di bahagian selatan Laut Utara yang menghubungkan pulau Great Britain dengan tanah besar Eropah ketika zaman ais terakhir
* Segenting Panama yang membolehkan fenomena Pertukaran Besar Amerika setelah terbentuk tiga juta tahun dahulu
* Semenanjung Sinai, menghubungkan benua Afrika dengan Eurasia

Teori jambatan darat
--------------------

Pada abad ke-19, beberapa orang saintis mendapati terdapat persamaan geologi dan zoologi yang membingungkan antara kawasan-kawasan yang amat jauh terpisah. Untuk menyelesaikan masalah ini, "setiap kali ahli-ahli geologi dan paleontologi menemui kebuntuan dalam menerangkan persamaan antara hidupan rentas lautan yang ketara dari rekod fosil, mereka akan ... melakar jambatan darat di antara benua-benua yang berkenaan."  Konsep ini pertama kali dikemukakan oleh Jules Marcou dalam *Lettres sur les roches du Jura et leur pengedaran géographique dans les deux hémisphères* ("Surat-surat mengenai batuan [Banjaran] Jura dan taburan geografinya di kedua-dua hemisfera"), 1857-1860. 

Antara jambatan darat yang dihipotesiskan termasuk: 

* *Archatlantis* dari Hindia Barat ke Afrika Utara
* *Archhelenis* dari Brazil ke Afrika Selatan
* *Archiboreis* di Atlantik Utara
* *Archigalenis* dari Amerika Tengah melalui Hawaii ke Timur Laut Asia
* *Archinotis* dari Amerika Selatan ke Antartika
* *Lemuria* di Lautan Hindi
* *Marsupialis* antara Amerika Selatan dan Australia.

Konsep ini menjadi lapuk setelah digantikan oleh konsep hanyutan benua dan perkembangan tektonik plat pada pertengahan abad ke-20.

Rujukan
-------

1. 1 2  Corliss, William R. (June 1975). *Mysteries Beneath the Sea*. Apollo Editions. ISBN 978-0815203735.
2. ↑  Corliss, William R. (June 1975). *Mysteries Beneath the Sea*. Apollo Editions. ISBN 978-0815203735. Chapter 5: "Up-and-Down Landbridges". "The basic idea is usually attributed to Jules Marcou..."

Pautan luar
-----------
**Jambatan Sultan Yahya Petra** merupakan jambatan utama di Kota Bharu, Kelantan, Malaysia merentasi Sungai Kelantan. Pembinaan bermula pada tahun 1962 dengan kos RM5 juta, oleh pembina terkenal Kien Huat Private Limited, milik keluarga Tan Sri Lim Goh Tong. Jambatan ini menghubungkan Kg Sireh di bandar kota Bharu dengan Pasir Pekan di daerah Tumpat. Sebelum adanya jambatan ini, penduduk terpaksa menaiki feri di Pasir Mas Salor untuk ke Pasir Mas, Tumpat dan Rantau Panjang. 

Pada 17 April 1965, Jambatan Sultan Yahya Petra di Kota Bharu telah dirasmikan oleh DYMM Sultan Kelantan, Sultan Yahya Petra Ibni Al-Marhum Sultan Ibrahim. Jambatan Sultan Yahya Petra dikenakan kutipan tol. Ini menjadikan ia laluan awam pertama di Malaysia yang dikenakan tol. Kutipan tol terpaksa dilakukan bagi mengutip semula perbelanjaan pembinaan jambatan baru itu.

Pada awal pagi 9hb Julai 1978, penyokong-penyokong Barisan Nasional telah memusnahkan rumah tol di atas jambatan tersebut setelah BN berjaya memenangi pilihan raya negeri. Semenjak itu, kutikan tol telah dihentikan seiring dengan janji BN Kelantan dalam pilihanraya itu.

Pada tahun 2007, Jambatan Kedua Sultan Yahya Petra telah dibina dengan pembiayaan sepenuhnya oleh Kerajaan Persekutuan. Pembinaan yang menelan belanja sebanyak RM184.4 juta itu telah dibuka sepenuhnya pada bulan Oktober 2013.

Pembinaan yang telah mengubah landskap Kota Bharu itu melibatkan pembinaan jalan bertingkat 6 lorong dengan kemudahan laluan motorsikal dan basikal menghubungkan Pasir Pekan ke Bulatan Kijang, Jalan Hamzah ke Wakaf Siku dan Jalan Sultan Yahya Petra ke Jalan Dusun Muda.].

Rujukan
-------

1. ↑  "Perasmian Jambatan Sultan Yahya Petra, Kota Bharu, Kelantan". Diarkibkan daripada yang asal pada 2018-08-15. Dicapai pada 2018-08-15.

Pautan luar
-----------


|  |  |
| --- | --- |
| Ikon tunas | Rencana tentang bangunan dan struktur di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Garrulax strepitans*** adalah spesies burung dalam keluarga Leiothrichidae. Ia dijumpai di Yunnan, Laos, Myanmar dan Thailand. Habitat semula jadi adalah hutan tanah rendah lembap subtropika atau tropika dan hutan gunung lembap subtropika atau tropika.

Penerangan
----------

*Garrulax strepitans* dewasa bersaiz lebih kurang 32 cm (13 in) panjang dan mempunyai mahkota buah berangan, wajah dan tekak coklat kehitaman dan kerah putih yang agak meresap, memisahkannya dari badan. Buluan umum berwarna kelabu kecoklatan pucat. Iris berwarna gelap, dan paruh dan kaki berwarna kelabu. Ia mempunyai suara ketawa atau ciapan yang khas. Ia menyerupai *Garrulax maesi* selain dari kepala yang lebih gelap.

Taburan dan habitat
-------------------

*Garrulax strepitans* berasal dari Asia Tenggara tropika. Jangkauannya meliputi Thailand tengah dan utara, Myanmar timur, Laos barat dan provinsi Yunnan di barat daya China. Julat altitudnya adalah antara 500 dan 1,800 m (1,600 dan 5,900 ka). Ia biasanya berlaku di hutan dataran rendah dan dataran rendah dan semak.

Status
------

*Garrulax strepitans* mempunyai julat yang sangat luas dan digambarkan cukup umum, selain di China di mana ia digambarkan sebagai jarang. Kecenderungan populasi mungkin menurun kerana pemusnahan habitat, tetapi jumlah penduduknya besar dan penurunannya tidak cukup cepat sehingga menimbulkan kebimbangan. Tidak ada ancaman lain yang dikenal pasti dan Kesatuan Antarabangsa untuk Pemuliharaan Alam (IUCN) telah menilai status pemuliharaan burung sebagai "kurang membimbangkan".

Rujukan
-------

1. 1 2 3  BirdLife International (2013). "*Garrulax strepitans*". *Senarai Merah Spesies Terancam IUCN*. **2013**. Dicapai pada 26 November 2013.CS1 maint: ref=harv (link)old-form url
2. ↑  "White-necked laughingthrush". Oiseaux.net. Dicapai pada 12 September 2020.
3. 1 2  "White-necked laughingthrush". eBird. Dicapai pada 29 July 2020.

Pautan luar
-----------

* Kategori berkenaan *Garrulax strepitans* di Wikimedia Commons
* Data berkenaan *Garrulax strepitans* di Wikispesies

|  |  |
| --- | --- |
| Pengenalpastian takson | 
* Wd: Q3315607
* eBird: whnlau1
* GBIF: 2493486
* iNaturalist: 15174
* IRMNG: 10213780
* ITIS: 560206
* IUCN: 22735097
* NCBI: 480921
* Xeno-canto: Garrulax-strepitans

 |
***An Garda Síochána***code: ga is deprecated  (disebut [ən ˈɡaːrd̪ə ˈʃiːxaːn̪ˠə (bantuan·info) terdekat ĕn gar.da syi.kha.nĕ]; "Penjaga Keamanan"), lebih sering disebut sebagai **Gardaí** ([ˈɡaːɾˠdˠiː] "Penjaga") merupakan perkhidmatan polis Republik Ireland. Badan ini diketuai oleh seorang Komisioner lantikan Pemerintah Ireland. Markas badan ini terletak di Pheonix Park, Dublin.

Lebih dari tiga perempat tenaga kerja polis ini tidak bersenjata api secara rutinnya. Setakat 2016, terdapat kira-kira 13,000 orang anggota yang bersumpah, 2,000 kakitangan awam dan 700 orang anggota simpanan. *Garda Síochána*code: ga is deprecated  dibahagikan tugasannya kepada enam kawasan geografi: Timur, Utara, Selatan, Tenggara, Barat dan Dublin Metropolitan.

Pasukan ini bertanggungjawab menjejak dan mencegah kegiatan jenayah, menjaga keselamatan jalan raya serta juga pengawalan diplomatik, saksi dan pemerhatian keselamatan sempadan.

Badan ini dibentuk (asalnya dengan nama Inggeris iaitu *Civil Guard*) oleh Pemerintah Sementara Negara Bebas Ireland pada Februari 1922 untuk mengambil alih tanggungjawab hal-ehwal polis yang belum penuh dalam negara tersebut daripada Kekonstabelan Diraja Ireland dan Polis Republik Ireland dari 1919-22.

Rujukan
-------

1. ↑  "Uniformed gardaí will remain unarmed - Commissioner". Irish Times. 29 April 2008. Dicapai pada 27 October 2017. *[The Commissioner] told delegates there were 3,500 armed members - almost a quarter of the force - and that his focus was on giving them the best training.*
2. ↑  "Geographical Layout - Regions, Divisions and Districts". *Garda.ie*. Garda Síochána. Diarkibkan daripada yang asal pada 24 October 2017. Dicapai pada 27 October 2017.
3. ↑  McNiffe, Liam (1997). *A History of the Garda Síochána*. Dublin: Wolfhound Press. m/s. 24. ISBN 0863275818. On 17 August 1922 three small companies of the Civic Guard from Newbridge took a special train to Kingsbridge from where they marched to Dame Street and halted in front of the gates of Dublin Castle. Led by Collins and Staines, they marched in, and the last of the British army and the RIC marched out

Pautan luar
-----------

* Tapak web rasmi
* *Garda*code: ga is deprecated , Phoenix Park, Dublin
Jan van RiebeeckJan van Riebeeck
Ketibaan Jan van Riebeeck di Pekan Town dilukis oleh 
Charles Davidson Bell
**Johan Anthoniszoon "Jan" van Riebeeck** (21 April, 1619–18 Januari, 1677), adalah seorang pentadbir jajahan Belanda dan menjumpai Cape Town. Beliau dilahirkan di Culemborg di Belanda merupakan anak kepada seorang pakar bedah. Beliau dibesarkan di Schiedam, dan di sana juga beliau berkahwin dengan Maria de la Quellerie pada 28 Mac 1649 (meninggal dunia di Melaka, pada 2 November 1664, pada usia 35). Pasangan ini mempunyai lapan orang anak lelaki, salah seorang daripada mereka, Abraham van Riebeeck, telah menjadi Gabenor-Jeneral Hindia Belanda.

Menyertai Syarikat Hindia Belanda (VOC) pada 1639, beliau berkhidmat dalam beberapa jawatan, termasuk menjadi seorang pembantu pembedahan di Batavia di Hindia Belanda. Beliau juga sering melawat Jepun. Kedudukan terpenting beliau adalah menjadi ketua pusat perdagangan VOC di Tonkin, Vietnam. Akan tetapi, beliau dipanggil balik apabila didapati bahawa beliau melakukan perdagangan untuk dirinya sendiri.

Pada 1651, beliau diminta mengambil tempat pemerintahan penerokaan Belanda yang kini merupakan Afrika Selatan. Beliau mengarahkan tiga kapal *Drommedaris*, *Reijger*, dan *Goede Hoop* mendarat di Cape Town pada 6 April 1652 dan berhenti di sebuah tempat yang dijadikan stesen laluan bagi perdagangan VOC antara Belanda dan Hindia Belanda.

Van Riebeeck adalah *Commander of the Cape* dari 1652 hingga 1662; beliau ditugaskan dengan pembinaan sebuah kubu, dengan memperbaiki tempat berlabuh di Table Bay, menanam buah-buahan dan sayur-sayuran serta mendapatkan bahan keperluan dari orang asli suku Khoi. Di Taman Botani Kirstenbosch di Cape Town, wujudnya satu pokok renek badam yang liar masih hidup yang ditanam dengan perintah beliau untuk rujukan sebagai sempadan. Bahagian depan kubu diperbuat daripada lumpur, tanah liat dan balak, dan telah mempunyai empat penghujung dan benteng. Benteng ini seharusnya tidak dikelirukan dengan Istana Cape Town, yang dibina antara 1666 dan 1679, beberapa tahun setelah Van Riebeeck meninggalkan Cape, yang mempunyai lima benteng, dan diperbuat daripada batu-bata, batu dan simen.

Van Riebeeck melaporkan sebuah komet pertama yang ditemui di Afrika, C/1652 Y1, yang dijumpai pada 17 Disember 1652.

Beliau meninggal dunia di Batavia (kini Jakarta) di pulau Jawa pada 1677.

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Gazette** (ガゼット, **Gazetto**) ialah sebuah kumpulan rock Jepun yang merupakan salah satu penggiat gerakan visual kei dan terdiri daripada lima orang ahli. Kumpulan ini ditubuhkan pada tahun 2002 dengan single pertama "Wakaremichi".

Di tahun 2006, mereka mula menggunakan **the GazettE** sebagai gelaran kumpulan.

Anggota
-------

### Anggota sekarang

* Ruki - suara
* Reita - bes
* Uruha - gitar
* Aoi - gitar
* Kai - dram

### Bekas anggota

* Yune - dram

Sejarah
-------

Lima anggota kumpulan asal iaitu Ruki, Reita, Uruha, Aoi dan Yune menubuhkan　Gazette pada bulan Mac 2002. Mereka kemudiannya keluar dengan single sulung mereka "Wakeramichi" pada bulan April tahun yang sama. Dua lagi single mereka telah dibebaskan pada bulan September tahun tersebut.

Di awal tahun 2003, Yune si pemain dram, keluar daripada kumpulan ini dan tidak lama kemudian digantikan dengan Kai, pemain dram sekarang. Gazette kemudiannya menukar nama mereka kepada "the GazettE" pada bulan Januari 2006.

Pautan luar
-----------

* The Gazette di tapak web CLJ Records.
* Profil The Gazette.
|  |  |
| --- | --- |
|  | **Rencana ini mengandungi aksara khas.** Tanpa pemberian sokongan yang sewajarnya, anda mungkin melihat tanda tanya, kotak, atau simbol lain. |

**Ikrab**(ALA-LC: I‘rāb, إﻋﺮﺍﺏcode: ar is deprecated ) ialah istilah Bahasa Arab untuk sistem akhiran kata dan adjektif dalam Bahasa Arab Klasik. Akhiran-akhiran ini ditulis sepenuhnya dalam teks Arab bervokal penuh, khususnya dalam Quran, ataupun teks-teks yang ditulis untuk kanak-kanak dan pelajar-pelajar bahasa Arab. Akhiran-akhiran ini disebut apabila teks dibaca, akan tetapi akhiran ini tidak terdapat dalam dialek bahasa Arab. Dalam bahasa Arab Sasterapun akhiran-akhiran ini tidak disebut semasa berhenti (*in pausa*, الوقفcode: ar is deprecated , *al-waqf*); yakni, apabila kata itu hadir pada penghujung ayat, mengikut peraturan sebutan bahasa Arab. Maksudnya, tanda akhiran tanwin *-n* sentiasa digugurkan pada penghujung ayat atau puisi bahasa Arab; akhiran vokal mungkin atau mungkin tidak digugurkan, begantung kepada keperluan mitra. Ada penutur bahasa Arab yang akan menggugurkan akhiran kasus bergantung kepada pengetahuan mereka tentang ikrab, dan dengan cara ini membuat pertuturan mereka mirip dialek. Banyak buku-buku teks yang ditulis untuk orang asing ditulis tanpa banyak ikrab, sama ada dengan menggugurkan akhiran itu sama sekali, atau dengan hanya memasukkan pengenalan ringkas tentang ikrab. bahasa Arab tanpa akhiran kasus mungkin memerlukan susunan kata yang berlainan dan yang lebih rapi, sama seperti yang terdapat dalam dialek bahasa Arab.

Nota
----

1. ↑  Takrif PRPM: kegelinciran bunyi pada akhir perkataan


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Hospital Sultan Haji Ahmad Shah** terletak di bandar Temerloh, Pahang. Ia terletak di pertengahan Lebuhraya Kuala Lumpur - Kuantan.

Hospital ini dibina bagi menggantikan Hospital Mentakab yang telah lama. Pembinaannya dimulakan pada Jun 2002 dan tamat pada 15 Jan 2005. Ia mula beroperasi secara berperingkat pada Mac 2006, dan kemudian dirasmikan Sultan Pahang pada  (2006-03-27) 27 Mac 2006 (umur 17) bersamaan 26 Safar 1427H.

Pada peringkat awal, setelah Hospital Temerloh dibuka, Hospital Mentakab telah ditutup. Tetapi setelah mendapat rayuan dan bantahan penduduk Mentakab, Hospital Mentakab dibuka semula dengan nama Klinik Kesihatan Mentakab pada 13 Oktober 2005.

Hospital ini dibina bagi memenuhi tanggungjawab kerajaan memastikan setiap anggota masyarakat mendapat perkhidmatan kesihatan percuma dan dapat membendung penyakit berjangkit seperti taun, malaria, demam denggi, penyakit kusta dan lain-lain.

Pada 25 Januari 2005, Kementerian Kesihatan dan Kementerian Pengajian Tinggi Malaysia telah mengizinkan pelajar Fakulti Perubatan dan Sains Kesihatan, Kolej Universiti Islam Malaysia (KUIM) dan Kolej Kejururawatan dan Sains Kesihatan Seri Manjung (KKSM) menjalankan latihan amali perubatan di Hospital ini dan hospital-hospital lain.

Pautan luar
-----------

* Laman rasmi
Perkongsian Akauntabiliti Kemanusiaan - *Humanitarian Accountability Partnership (HAP)* adalah perkongsian kemanusiaan dan pembangunan organisasi yang berperanan untuk memastikan akauntabiliti (tanggungjawab) yang lebih besar kepada orang-orang yang terjejas oleh krisis melalui promosi Standard Kualiti dan Akauntabiliti (Standard on Quality and Accountability). Ia juga berperanan dalam memperakui organisasi yang mengikut Standard. HAP percaya bahawa organisasi yang bertanggungjawab adalah organisasi yang mengetahui keperluan bertemu rakyat (mangsa/mereka yang memerlukan), mengurangkan kemungkinan kesilapan, penyalahgunaan dan rasuah. 

  

Visi 
Wawasan HAP adalah sistem kemanusiaan dan pembangunan dengan rangka kerja kebertanggungjawaban yang dipercayai dan diterima secara meluas, yang telus dan terbuka kepada semua pihak yang berkaitan. 

Misi
Misinya adalah untuk membuat tindakan kemanusiaan dan pembangunan kepada rakyat bertujuan untuk membantu melalui pengawalan sendiri oleh ahli-ahlinya, yang dikaitkan secara umum dengan hak-hak dan maruah masyarakat yang dilanda krisis. 

  

Objektif 
Untuk membangun dan mengekalkan HAP Standard melalui penyelidikan, perundingan dan kerjasama 
Untuk menyokong ahli-ahli dan ahli HAP yang potensi dalam menggunakan HAP Standard dengan menyediakan latihan dan nasihat 
Untuk berkomunikasi, peguam bela, menggalakkan, dan melaporkan HAP Standard 
Untuk memantau dan melaporkan pelaksanaan HAP Standard dan untuk memperakui anggotanya dengan sewajarnya 
Untuk membantu ahli-ahli dalam mencari penyelesaian di mana kebimbangan atau aduan dibangkitkan tentang mereka
Peta Jantung Borneo
**Jantung Borneo** ialah perjanjian pelestarian cetusan Tabung Hidupan Liar Sedunia untuk melindungi wilayah hutan Borneo seluas 220.000 km². Perjanjian ini ditandatangani oleh Brunei, Indonesia, dan Malaysia di Bali pada 12 Februari 2007 untuk menyokong inisiatif ini. Wilayah ini merupakan habitat bagi 10 spesies endemik primat, lebih dari 350 spesies burung, 150 spesies reptilia dan amfibia, dan 10.000 spesies tumbuhan. Sejak 2007 sehingga 2010, sebanyak 123 spesies baru ditemui di wilayah ini. Laporan status pada 2012 mendapati bahawa hutan hujan pamah Borneo semakin terancam.

Kawasan perlindungan
--------------------

Wilayah Jantung Borneo memiliki sejumlah kawasan yang dilindungi, seperti Taman Negara Batang Ai, Suaka Margasatwa Lanjak Entimau, Taman Negara Gunung Mulu, Taman Negara Banjaran Crocker, Taman Negara Kinabalu di Malaysia, Taman Negara Kayan Mentarang, Taman Negara Bukit Baka Bukit Raya, Taman Negara Danau Sentarum di Indonesia dan Taman Negara Ulu Temburong di Brunei.

Lihat juga
----------

* Penebangan hutan di Borneo

Rujukan
-------

1. ↑  Forestry Department of Brunei: *The Heart of Borneo* Diarkibkan 2012-07-31 di archive.today, retrieved 3 November 2010
2. ↑  Adam, David: *Lungless frog and 'ninja slug' among new species discovered under Borneo protection plan*, in The Guardian 22 April 2010, retrieved 3 November 2010
3. ↑  Carla Isati Octama: "5 Years on, Heart of Borneo Faces Big Conservation Challenges", in Jakarta Globe, February 15, 2012
4. ↑  Persoon, Gerard A. and Osseweijer, Manon (ed): *Reflections on the Heart of Borneo*, pg.19, Tropenbos International, Wageningen, 2008, ISBN 978-90-5113-091-1

Bacaan lanjut
-------------

* Persoon, Gerard A. and Osseweijer, Manon (ed): *Reflections on the Heart of Borneo*, Tropenbos International, Wageningen, 2008, ISBN 978-90-5113-091-1

Pautan luar
-----------

* Heart of Borneo Indonesian Government website Diarkibkan 2013-12-26 di Wayback Machine
* Declaration on the Heart of Borneo Initiative Diarkibkan 2012-07-23 di Wayback Machine
* WWF: *Newly Discovered Species in the Heart of Borneo*
***Hum Dil De Chuke Sanam*** (Bahasa Melayu: Ku Berikan Hatiku Jauh Sayang) ialah filem drama romantis Hindi India 1999 arahan Sanjay Leela Bhansali. Ia dikeluarkan di peringkat antarabangsa sebagai *Straight From the Heart.* Filem lakonan Aishwarya Rai Bachchan dalam peranan utama memainkan peranan seorang gadis muda Nandini. Filem ini juga dibintangi oleh Salman Khan dan Ajay Devgn. 

Filem ini telah digambarkan sebagai adaptasi bebas dari novel Beng Beng Maitreyi Devi, *Na Hanyate* dan berdasarkan pada cinta segitiga walaupun filem itu tidak memberikan kredit kepadanya. Tema ini berdasarkan pada drama Rashtriyashayar Jhaverchand Meghani "Shetal ne Kathe". Sanjay Leela Bhansali ialah peminat tegar Meghani dan beliau mengakui banyak wawancara. 

Ia difilemkan di seluruh wilayah sempadan Gujarat-Rajasthan, sebagai tambahan kepada Budapest, Hungary, yang digunakan untuk mewakili Itali. Filem ini ditayangkan di bahagian Panorama India pada Festival Filem Antarabangsa India 1999. Ia dibikin semula dalam bahasa Bengali sebagai *Neel Akasher Chandni* pada tahun 2009, dengan Jeet melakonkan peranan Salman Khan, Jisshu Sengupta melakonkan watak Ajay Devgn, dan Koel Mallick melakonkan peranan Aishwarya Rai. 

*Hum Dil De Chuke Sanam* menerima 16 pencalonan utama di Anugerah Filmfare ke-45, termasuk Pelakon Lelaki Terbaik untuk Khan dan Devgn, memenangi 7 anugerah, termasuk Filem Terbaik, Pengarah Terbaik untuk Bhansali, dan Pelakon Wanita Terbaik untuk Rai dan Penyanyi Latar Lelaki Terbaik untuk Udit Narayan.

Pelakon
-------

* Salman Khan sebagai Sameer Rossellini
* Ajay Devgn sebagai Vanraj
* Aishwarya Rai Bachchan sebagai Nandini Darbar
* Zohra Sehgal sebagai Nenek
* Vikram Gokhale sebagai Pundit Darbar
* Smita Jaykar sebagai Amritaa
* Rekha Rao sebagai Kamna
* Kenny Desai sebagai Bhairaon
* Sheeba Chaddha sebagai Anupama
* Kanu Gill sebagai ibu Vanraj
* Rajeev Varma sebagai Vikramjeet
* Vinay Pathak sebagai Tarun
* Helen sebagai Puan. Rosselline
* Dimple Inamdar sebagai Shilpa
* Akash Karnataki sebagai Bharat

Rujukan
-------

1. ↑  "Hum Dil De Chuke Sanam". *boxofficeindia*. BOI. Dicapai pada 5 April 2017. Budget: 16,00,00,000
2. ↑  "Hum Dil De Chuke Sanam". *boxofficeindia*. BOI. Dicapai pada 5 April 2017. Worldwide Gross: 51,38,50,000
3. ↑  Mridula Nath Chakraborty (26 March 2014). *Being Bengali: At Home and in the World*. Taylor & Francis. m/s. 170. ISBN 978-1-317-81889-2.
4. ↑  http://iffi.nic.in/Dff2011/FrmIP1999Award.aspx?

Pautan luar
-----------

* *Hum Dil De Chuke Sanam*  di Pangkalan Data Filem Internet (IMDb)
* *Hum Dil De Chuke Sanam* di Bollywood Hungama
* *Fratres* di Bollywood Hungama
Teluk Kamaishi, Iwate selepas bencana 1933
**Gempa bumi Sanriku 1933** (昭和三陸地震, *Shōwa Sanriku Jishin*) ialah sebuah gempa bumi dahsyat yang menyebabkan tsunami yang memusnahkan bandar-bandar di sepanjang Pantai Sanriku di kawasan Tōhoku, Honshū, Jepun pada 2 Mac 1933.

Sejarah
-------

Pusat gempa bumi Sanriku 1933 Sanriku terletak di luar pesisir, iaitu 290 kilometer (180 bt) 
di timur bandar Kamaishi, Iwate. Gegaran terawal berlaku pada 2.30 pagi, 2 Mac 1933. Gempa ini berukuran 8.4 pada skala magnitud momen  dan berada lebih kurang di tempat yang sama dengan gempa bumi Meiji-Sanriku 1896. Pusat gempa berlaku cukup jauh dari kawasan bandar, jadi ia tidak banyak merosakkan bangunan-bangunan. Kira-kira tiga jam selepas gempa terbesar, datangnya satu gempa susulan 6.8 diikuti 76 lagi gempa susulan (dengan magnitud 5.0 ke atas) selama enam bulan.

Kemusnahan
----------

Walaupun gempa itu tidak banyak menimbulkan kerosakan, namun tsunami yang dicetuskannya pada ukuran 28.7 meter (94 ka) di Ōfunato, Iwate, mengakibatkan kemusnahan besar yang membinasakan banyak rumah dan meragut nyawa ramai penduduk. Tsunami itu memusnahkan lebih 7,000 buah rumah di sepanjang pantai utara Jepun, termasuk 4,885 yang dihanyutkan. Tsunami itu juga direkodkan di Hawaii pada ketinggian 9.5 kaki (2.9 m), tetapi hanya meninggalkan kerosakan kecil. Seramai 1522 orang disahkan maut, 1542 hilang, dan 12,053 cedera. Yang paling teruk terjejas ialah pekan Tarō, Iwate (kini sebahagian bandar Miyako), di mana 98% rumah-rumanya dibinasakan dan 42% penduduknya terkorban.

Lihat juga
----------

* Keseismikan pantai Sanriku
	+ Gempa bumi dan tsunami Sanriku 869
	+ Gempa bumi Meiji-Sanriku 1896
	+ Gempa bumi dan tsunami Tōhoku 2011

Rujukan
-------

* Clancey, Gregory. (2006). *Earthquake Nation: The Cultural Politics of Japanese Seismicity.* Berkeley: University of California Press. 10-ISBN 0-520-24607-1; 13-ISBN 978-0-520-24607-2 (cloth)

Catatan
-------

1. 1 2  "Historical Earthquakes:The 1933 Sanriku earthquake". United States Geological Survey. 14 Mac 2008. Dicapai pada 2008-07-16.
2. ↑  (1)The Meiji Sanriku Earthquake (June 15, 1896, M 8 1/2) and Sanriku Earthquake (March 3, 1933, M 8.1)
3. ↑  The Great Meiji Sanriku tsunami of 1896 is estimated to have generated a wave 38.2 meters high (Masayuki Nakao, "The Great Meiji Sanriku Tsunami"
4. ↑  Corkill, Edan, "Heights of survival", *Japan Times*, 12 Jun 2011, pp. 9-10.
**Jansher Khan** (lahir 15 Jun 1969, di Peshawar, Pakistan) ialah bekas pemain No. 1 dunia dalam sukan skuasy. Dia berasal dari Pakistan. Sepanjang kerjayanya, dia memenangi Terbuka Dunia sebanyak lapan kali dan Terbuka British sebanyak enam kali. 

Jansher datang daripada keluarga yang mempunyai bakat dalam sukan skuasy. Abangnya Mohibullah Khan ialah salah seorang pemain profesional skuasy dalam era 70-an. Seorang lagi abangnya ialah peneraju dalam pertandingan peringkat amatur.

Jansher memenangi Kejohanan Skuasy Remaja Dunia pada tahun 1986. Dalam masa yang sama, ketika itu dunia skuasy lelaki dikuasai oleh seorang pemain dari Pakistan iaitu Jahangir Khan. Pada Terbuka Dunia tahun 1986, Ross Norman akhirnya berjaya menghalang kemenangan berturut-turut Jahangir Khan dalam kejohanan ini. 

Jansher secara rasmi bersara daripada skuasy pada tahun 2001. Dia memenangi 99 gelaran profesional dan menjadi pemain No. 1 dunia selama enam tahun.

Kemunculan di peringkat akhir Terbuka Dunia
-------------------------------------------

|  |
| --- |
| **Menang (8)** |
| **Tahun** | **Lawan** | **Mata** |
| 1987 | Chris Dittmar | 9-5, 9-4, 4-9, 9-6 |
| 1989 | Chris Dittmar | 7-15, 6-15, 15-4, 15-11, 15-10 |
| 1990 | Chris Dittmar | 15-8, 17-15, 13-15, 15-5 |
| 1992 | Chris Dittmar | 15-11, 15-9, 10-15, 15-6 |
| 1993 | Jahangir Khan | 14-15, 15-9, 15-5, 15-5 |
| 1994 | Peter Marshall | 10-15, 15-11, 15-8, 15-4 |
| 1995 | Del Harris | 15-10, 17-14, 16-17, 15-8 |
| 1996 | Rodney Eyles | 15-13, 17-15, 11-15, 15-3 |
| **Naib Juara (1)** |
| **Tahun** | **Lawan** | **Mata** |
| 1988 | Jahangir Khan | 9-6, 9-2, 9-2 |

Kemunculan di peringkat akhir Terbuka British
---------------------------------------------

|  |
| --- |
| **Menang (6)** |
| **Tahun** | **Lawan** | **Mata** |
| 1992 | Chris Robertson | 9-7, 10-9, 9-5 |
| 1993 | Chris Dittmar | 9-6, 9-5, 6-9, 9-2 |
| 1994 | Brett Martin | 9-1, 9-0, 9-10, 9-1 |
| 1995 | Peter Marshall | 15-4, 15-4, 15-5 |
| 1996 | Rodney Eyles | 15-13, 15-8, 15-10 |
| 1997 | Peter Nicol | 17-15, 9-15, 15-12, 8-15, 15-8 |
| **Naib Juara (3)** |
| **Tahun** | **Lawan** | **Mata** |
| 1987 | Jahangir Khan | 9-6, 9-0, 9-5 |
| 1991 | Jahangir Khan | 2-9, 9-4, 9-4, 9-0 |
| 1998 | Peter Nicol | 17-16, 15-4, 15-5 |

Pautan luar
-----------

* Profil di psa-squash.com
* Laman di squashpics.com
**Gegat** atau nama saintifiknya ***Lepisma saccharina*** merupakan serangga kecil tanpa sayap biasanya berukuran antara setengah hingga satu inci. Ia biasanya berwarna putih, mutiara kelabu atau berwarna kecoklatan. bergerak seperti ikan, sementara nama saintifiknya menunjukkan ia menakan karbohidrat seperti gula atau kanji. Ia tergolong ke dalam serangga asas susunan Thysanura, dan spesies ini dipercayai wujud selama 300 juta tahun, bermula semenjak *Palaeozoic Era* .

Spesies gegat tanpa mata, atau berkait rapat dengannya telah dijumpai pada Januari 2006 di dalam gua di Taman Negara Sequoia, California.

Pautan luar
-----------

* Silverfish factsheet Diarkibkan 2005-10-01 di Wayback Machine at Virginia Tech
* Harvard University factsheet on silverfish and firebrats Diarkibkan 2008-05-17 di Wayback Machine
* Frequently Asked Questions about Silverfish at Cornell Cooperative Extension, Insect Diagnostics Laboratory
* Magnified pictures of Silverfish Diarkibkan 2007-05-09 di Wayback Machine
James Levine (2013)
***James Lawrence Levine*** (lahir pada 23 Jun 1943) ialah seorang konduktor opera dan orkestra dan pemain piano yang berasal dari Amerika Syarikat. Beliau lebih dikenali sebagai konduktor orkestra dan pengarah muzik di Metropolitan Opera, sebuah rumah opera yang terkenal di bandaraya New York. Beliau juga memegang jawatan sebagai pengarah muzik dan juga konduktor muzik di Boston Symphony Orchestra.

Biografi
--------

### Masa muda

Levine dilahirkan di Cincinnati, Ohio di dalam keluarga seni. Datuk beliau merupakan penyanyi keagaamaan Yahudi (dikenali sebagai hazzan atau khazn), ayah beliau adalah pemain biola, manakala ibu beliau adalah seorang pelakon. 

Levine mula bermain piano dari usia yang amat muda. Pada usia 10 tahun, beliau membuat solo yang pertama di dalam konsert muzik *Felix Mendelssohn*, *Piano Concerto No. 2* untuk konsert remaja dikelola oleh *Cincinnati Symphony Orchestra*.

Pada tahun 1956, beliau belajar piano di bawah seliaan Rudolf Serkin di *Marlboro Music School*, Vermont. Pada tahun berikutnya, beliau menyambung pelajaran muzik di *Aspen Music School*. Selepas menamatkan pengajian sekolah menengah di *Walnut Hills High School*, beliau mendapat tempat di *Juilliard School of Music* di bandaraya New York pada tahun 1961. Beliau menamatkan pengajian di *Juilliard School* pada tahun 1964 dan menganggotai "American Conductors project" .

### Karier di Metropolitan Opera

Levine memimpin orkestra di Metropolitan Opera buat pertama kalinya pada Jun 1971 untuk persembahan opera, *Tosca*. Persembahan-persembahan pimpinan beliau kerap mendapat kejayaan dan pujian besar; oleh itu pada tahun 1973, beliau dilantik sebagai ketua konduktor di rumah opera tersebut. Pada tahun 1973, beliau dilantik sebagai Pengarah Muzik dan pada tahun 1976, sebagai pengarah artistic, jawatan yang pertama dibuat oleh pihak pengurusan di Metropolitan Opera. Levine meletakkan jawatan sebagai pengarah artistik pada tahun 2004.
Di bawah pimpinan beliau, orkestra dan korus Metropolitan Opera menjadi salah satu ensembel opera yang terkenal dan terbaik di dunia

Sepanjang karier beliau di di Metropolitan Opera, Levine telah memimpin banyak hasil karya penggubah-penggubah terkenal seperti Wolfgang Amadeus Mozart, Giuseppe Verdi, Giacomo Puccini, Richard Wagner, Richard Strauss, Gioacchino Rossini, Arnold Schoenberg, Igor Stravinsky, Kurt Weill, Claude Debussy, Alban Berg, George Gershwin dan ramai lagi.

Rujukan
-------

1. ↑  Martin Kettle. "Staying power", The Guardian, 17 Nov 2000
2. ↑  Ulasan Will Crutchfield dari New York Times "From the Pit at the Met, the Sound of Success"

Pautan luar
-----------

* (Inggeris) James Levine dari laman allmusic.com[*pautan mati kekal*]

|
|  |
| Didahului oleh**Rafael Kubelík** | **Pengarah Muzik, Metropolitan Opera**1976-*kini* | Diikuti oleh:**-** |
**Gabriel Walter** merupakan ahli sains Malaysia keturunan etnik Kelabit, dari Kuching, Sarawak. Pada usia 32 tahun, beliau menjadi pencipta bersama transistor pemancar cahaya (LET) dan diod pemancar cahaya (LED) spontan terpantas di dunia. Syarikat beliau Quantum Electro Opto Systems (QEOS) Sdn Bhd mempunyai ibu pejabat di Amerika Syarikat.

Penyelidikan beliau ditaja oleh Jabatan Pertahanan Amerika Syarikat untuk tujuan ketenteraan Amerika Syarikat.

Pendidikan
----------

Kelulusan ijazah sarjana muda, sarjana dan doktor falsafah (PhD) dalam bidang kejuruteraan elektrik dari University of Illinois-Urbana Champaign (UIUC), Amerika Syarikat.

Teknologi alam sekitar
----------------------

Teknologi rekaan beliau mampu menjimatkan tenaga dalam jumlah yang besar.Ketika ini semua negara meneroka sumber yang boleh diperbaharui dan memulihara segala sumber yang ada.Selepas Perang Dunia II saintis percaya peranti cahaya spontan yang cekap tidak boleh digunakan dalam jalur lebar melebihi 1 GHz.

Walter dan syarikat Quantum Electro Opto Systems (QEOS) Sdn Bhd dan sebuah pasukan penyelidik dari UIUC, telah berjaya mencipta satu teknologi yang dianggap mustahil dapat dicipta 40 tahun lepas. Alat itu unik kerana ia tidak memerlukan kos yang tinggi untuk dihasilkan dan pelaksanaannya pula "semudah menggunakan mentol biasa".

Secara bandingan harganya lebih murah dan belum pernah terdapat di pasaran komunikasi data dan barangan elektronik pengguna. LEDs menggunakan kuasa 90 peratus lebih rendah berbanding penyelesaian optikal sedia ada. LEDs yang berkelajuan tinggi ini merupakan produk "hijau" berkos efektif dalam kelas terbaru, yang bukan saja mesra alam, tetapi juga memiliki nilai estetika yang tinggi. Kabel besar dan hodoh yang terdapat dalam monitor dan televisyen berdefinisi tinggi akan tamat riwayatnya.

Kejayaan beliau disiarkan dalam Applied Physics Letter edisi 15 Jun -- jurnal teknikal yang paling meluas edarannya di dunia.

Syarikat QEOS, yang berpejabat di Ayer Keroh, Melaka, ditubuhkan pada Mei 2008 melalui Inisiatif Brain Gain Malaysia (BGM) anjuran Kementerian Sains, Teknologi dan Inovasi Malaysia. BGM menggalakkan ahli sains Malaysia di luar negara kembali ke Malaysia. 30 % daripada komponen yang diguna untuk menghasilkan produk berkenaan, akan dihasilkan oleh syarikat di Malaysia bagi membantu pembekal tempatan menjana kegiatan perniagaan.

Rujukan
-------

1. ↑  Saintis Kelabit Jadi Pencipta Bersama LET, LED Terpantas Dunia, Bernama